
Eiropas Savienības Kohēzijas politikas programmas 2021. – 2027. gadam 4.2.4.specifiskā atbalsta mērķa "Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas  uz darba tirgus vajadzībām, atvieglojot karjeras maiņu un sekmējot profesionālo mobilitāti" 4.2.4.2 pasākuma "Atbalsts pieaugušo individuālajās vajadzībās balstītai pieaugušo izglītībai” īstenošanas noteikumi
TA saskaņojamie dokumenti
Noteikumu projekts 3.0
Anotācija (ex-ante) 3.0
MK sēdes protokollēmuma projekts 2.0
Papildu dokumenti (4.2.4.2 pasākuma "Atbalsts pieaugušo individuālajās vajadzībās balstītai pieaugušo izglītībai” izmaksu ieguvumu analīze)
Papildu dokumenti (sabiedriskās apsriedes viedokļu pārskats)

Finanšu ministrija

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
23.1. finansējuma saņēmēja  projekta vadības personāla un īstenošanas personāla atlīdzības izmaksas (izņemot virsstundas) šo noteikumu 21.1., 21.13., 21.14. un 21.15. apakšpunktā  minēto atbalstāmo darbību īstenošanai, kuras saskaņā ar Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Regula Nr. 2021/1060) 55. panta 1. punktu projekta iesniegumā plāno kā vienu izmaksu pozīciju, piemērojot izmaksu vienoto likmi 16 procentu apmērā no pārējām tiešajām attiecināmajām izmaksām, kas nav personāla izmaksas;
	Priekšlikums
Lai salāgotu ar Eiropas Parlamenta un Padomes 2021. gada 24. jūnija Regulā (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Regula Nr. 2021/1060)  lietoto terminoloģiju, aicinām noteikumu projektā un anotācijā, kur attiecināms, aizstāt terminus - personāla atlīdzība/ personāla atlīdzības izmaksas ar "personāla izmaksas".

Piedāvātā redakcija
-
	Edgars Zandbergs (FM)

	2.
	Noteikumu projekts
23.5. iekšzemes komandējumu un dienesta braucienu izmaksas finansējuma saņēmēja projekta vadības un īstenošanas personālam šo noteikumu 21.13. un 21.14. apakšpunktā minētās atbalstāmās darbības īstenošanai attiecināmas atbilstoši vadošās iestādes izstrādātajai metodikai "Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” īstenošanai";
	Priekšlikums
Lūdzam precizēt noteikumu projekta 23.5.apakšpunktā metodikas nosaukumu šādi: Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai.

Piedāvātā redakcija
-
	Edgars Zandbergs (FM)

	3.
	Noteikumu projekts
23.10.3.1. vieglā transportlīdzekļa ceļa izdevumu segšanai braucienam no deklarētās dzīvesvietas vai darbavietas uz mācību vai prakses vietu un atpakaļ, piemērojot "Vienas vienības izmaksu standarta likmes aprēķina un piemērošanas metodiku 1 km izmaksām darbības programmas "Izaugsme un nodarbinātība" īstenošanai";
	Priekšlikums
Lūdzam visā noteikumu projekta tekstā izmantot pilno metodikas nosaukumu: "Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam  īstenošanai"".

Piedāvātā redakcija
-
	Edgars Zandbergs (FM)

	4.
	Noteikumu projekts
28. Pievienotās vērtības nodoklis uzskatāms par attiecināmām izmaksām saskaņā ar Regulas Nr. 2021/1060 64.panta 1.punkta c) apakšpunktu.
	Priekšlikums
Ja pasākumā ir plānoti projekti ar kopējām attiecināmajām izmaksām, sākot ar 5 milj. EUR (t.sk. PVN), lai trešajai pusei būtu izsekojami, aicinām pie  noteikumu projekta attiecīgā punkta papildināt ar skaidru nosacījumu, ka gadījumos, ja projekta kopējās attiecināmās izmaksas ir vismaz 5 milj. EUR (ieskaitot PVN), tās ir attiecināmas, ja vien nav atgūstamas saskaņā ar valsts normatīvajiem aktiem PVN jomā.

Piedāvātā redakcija
-
	Edgars Zandbergs (FM)

	5.
	Noteikumu projekts
55. Projekta īstenošanas gaitā radušās sadārdzinājuma izmaksas finansējuma saņēmējs sedz no saviem līdzekļiem.
	Priekšlikums
Aicinām izvērtēt un nepieciešamības gadījumā svītrot noteikumu projekta 55. punktu, ievērojot to, ka projekta iesniedzējs ir valsts pārvaldes iestāde.
Piedāvātā redakcija
-
	Gundega Morgana (FM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijas 1.3. sadaļas rindkopā, kas sākas ar vārdiem "Pasākumā plānotām finansējuma saņēmēja projekta vadības un īstenošanas personāla b) transporta pakalpojumu izmaksām un  d) iekšzemes komandējumu un dienesta braucienu izmaksām…..", redakcionāli precizēt, ka plānots izmantot vadošās iestādes (nevis atbildīgās iestādes) izstrādāto metodiku, kā arī lūdzam norādīt pilno metodikas nosaukumu "Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai". Attiecīgu precizējumu lūdzam veikt visā anotācijas tekstā, kur attiecināms.

Piedāvātā redakcija
-
	Edgars Zandbergs (FM)

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijas 1.3.sadaļas rindkopā, kas sākas ar vārdiem "d)iekšzemes komandējumu un dienesta braucienu izmaksas…." norādīt pilno attiecīgās metodikas nosaukumu: Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai.

Piedāvātā redakcija
-
	Edgars Zandbergs (FM)

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Attiecībā uz projekta vadības un īstenošanas amatiem/saimēm/mēnešalgu grupām lūdzam salāgot informāciju ar vadošajai iestādei sniegto informāciju, skaņojot vienotās likmes apmēru (piemēram, attiecībā uz projektu finanšu un kontroles nodaļas vadītāju).
Piedāvātā redakcija
-
	Edgars Zandbergs (FM)

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā  noteikumu projekta 23.1.apakšpunktā norādīto, lūdzam sadaļā "Tiešās attiecināmās izmaksas" rindkopā, kas sākas ar vārdiem "1) tas ir taisnīgs..." skaidri norādīt, ka likme piemērojama tikai finansējuma saņēmējam.
Vienlaikus lūdzam papildināt anotāciju ar informāciju, ka personāla izmaksas netiek paredzētas sadarbības partneriem.

Piedāvātā redakcija
-
	Edgars Zandbergs (FM)

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijā sniegto informāciju par augstākās izglītības iestāžu kā sadarbības partneru vērtēšanu komercdarbības atbalsta kontroles kontekstā atbilstoši diskusijai 12.12.2023, piemēram, šādā redakcijā:

"Vienlaikus attiecībā uz augstākās izglītības iestāžu, t.sk. koledžu, atlasi kā sadarbības partneri 4.2.4.2.pasākumā paredzēto mācību nodrošināšanai, finansējuma saņēmējs, VIAA veiks individuālu katra potenciālā sadarbības partnera izvērtējumu: pirmkārt, vērtē, vai tas īsteno projektu, kas nav saistīts ar saimnieciskās darbības veikšanu un, otrkārt, ja secina, ka projekts saistītas ar saimnieciskās darbības veikšanu, vērtē atbilstoši Komercdarbības atbalsta kontroles likuma 5.panta 4.punktā minētajai pazīmei, lai pārliecinātos ka dalība 4.2.4.2.pasākumā un atbalsta saņemšana nekvalificējas kā komercdarbības atbalsts.".
 
Piedāvātā redakcija
-
	Edīte Bērziņa (FM)

	11.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Lūdzam svītrot anotācijas 3.sadaļas apakšsadaļā "Cita informācija" iekļauto pēdējo teikumu, jo finansējuma pārdale no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" uz nozares ministrijas attiecīgo budžeta apakšprogrammu tiek veikta atbilstoši 2018. gada 17. jūlija Ministru kabineta noteikumos Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" paredzētajam.
Piedāvātā redakcija
-
	Līga Šulca (FM) (Zane Barkovska (FM) vietā)

	12.
	MK sēdes protokollēmuma projekts
3. Noteikt, ka 2024. gadā līdz vienošanās par projekta īstenošanu noslēgšanai ar Centrālo finanšu un līgumu aģentūru 4.2.4.2 pasākuma "Atbalsts pieaugušo individuālajās vajadzībās balstītai pieaugušo izglītībai” (turpmāk – 4.2.4.2. pasākums) projekta īstenošanai nepieciešamo finansējumu attiecināmo izmaksu segšanai Valsts izglītības attīstības aģentūrai kā 4.2.4.2. pasākuma plānotajam finansējuma saņēmējam līdz 295 000 euro apmērā nodrošina no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" normatīvajos aktos noteiktajā kārtībā. 
	Priekšlikums
Atkārtoti vēršam uzmanību, ka 2018. gada 17. jūlija Ministru kabineta noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 24.2. apakšpunkts paredz, ka no 80.00.00. programmas līdzekļus var pārdalīt izņēmuma kārtā pirms Eiropas Savienības fondu projektu iesnieguma apstiprināšanas sadarbības iestādē, ja Ministru kabinets, pamatojoties uz iesniegto argumentāciju un risku analīzi, ir pieņēmis lēmumu par konkrētā plānotā projekta izdevumu priekšfinansēšanu noteiktā apjomā un izdevumu pozīcijām atbilstoši projektā izvirzītajam mērķim. Norādām, ka šobrīd anotācijā nav sniegta informācija par potenciālajiem riskiem, kad pirms projekta apstiprināšanas veiktie izdevumi  varētu netikt attiecināti no Eiropas Sociālā fonda Plus finansējuma, kā arī potenciālajiem risinājuma variantiem, ja šāda situācija iestājas.
Piedāvātā redakcija
-
	Līga Šulca (FM) (Zane Barkovska (FM) vietā)



